钦定古今图书集成/明伦汇编/氏族典/第244卷 > 张孝基
## 钦定古今图书集成/明伦汇编/氏族典/第244卷 > 张孝基

按《尚友录》：孝基娶同里富人女，富人只有一子，不肖，
斥逐之。富人病且死，悉以家财付孝基，与治后事。久
之，其子丐于途，孝基恻然谓曰：“汝能灌园乎？”答曰：“如
得灌园以就食，何幸？”孝基使灌园，其子甚力，复谓曰：
“汝能管库乎？”答曰：“能之。”孝基使管库，其子醇谨，孝基
知其能自新不复故态，遂以其父所委财产归之。其
子治家励操为乡闾善士。孝基卒，其友数辈游嵩山，
忽视旌旗驺御满野，如守土大臣，窃视专车者乃孝
基也，惊喜作揖，问其所以，孝基曰：“吾以还财之事上
帝，命主此山。”言讫不见。